# 1. melléklet a 3/2015. (II.27.) önkormányzati rendelethez

# Polgármester feladatai és hatásköre

1.) Állampolgársági ügyekkel kapcsolatos feladatok:

1. honosított, illetőleg visszahonosított személy állampolgársági eskü kivétele.

2.) Polgári védelmi, katasztrófavédelmi ügyekkel kapcsolatos feladatok:

1. önkéntes tűzoltóság készenléti szolgálatának elrendelése,
2. kormányrendeletben megállapított polgárvédelmi feladatok,
3. ár-és belvízvédelemmel kapcsolatos feladatok ellátása,
4. gondoskodik a közerők, továbbá a védekezéshez szükséges anyagok, eszközök és felszerelések összeírásáról, nyilvántartásáról, szükség szerinti mozgósításáról, továbbá a közerők általános ellátásáról,
5. megtervezi a kiürítést, a mentést és a visszatelepítést, illetőleg ezek elrendelése esetén gondoskodik a végrehajtásáról,
6. gondoskodik az élet és vagyonbiztonság, valamint a mentés érdekében szükséges egyéb intézkedések megtételéről,
7. gondoskodik a védekezésben részvevők egészségügyi ellátásáról, továbbá a kiürítés a mentés és visszatelepítés során a járványok megelőzésével és elhárításával kapcsolatos intézkedésekről, a területileg illetékes ÁNTSZ közreműködésével,
8. megteszi az árvíz és belvíz által okozott valamint a védekezéssel kapcsolatban keletkezett károkkal összefüggően a helyreállításhoz szükséges intézkedéseket,
9. elrendeli a vízfogyasztás korlátozását a képviselő-testület által jóváhagyott tervnek megfelelően,

3.) Szociális ügyekkel kapcsolatos feladatok:

1. elhunyt személy eltemettetési költségeihez való hozzájárulás céljára megállapítható rendkívüli települési támogatás megállapítása,
2. elhunyt személy eltemettetési költségeihez való hozzájárulás céljára megállapítható, kamatmentes szociális kölcsönként folyósítható rendkívüli települési támogatás megállapítása
3. újszülöttek támogatásának megállapítása
4. köztemetés elrendelése,
5. falugondnoki szolgáltatás igénybevételének engedélyezése,

4.) Pénzügyi és egyéb feladatkörök:

1. a képviselőtestület elé terjeszti a gazdaság program tervezetét, a költségvetési koncepciót a költségvetési rendeletet, illetőleg az azt megalapozó egyéb rendelet tervezetet,
2. gondoskodik a helyi önkormányzat költségvetésének végrehajtásáról,
3. tájékoztatja a testületet az önkormányzatot évközi gazdálkodásról, a költségvetési előirányzatok alakulásáról a költségvetési egyensúly helyzetéről,
4. a helyi önkormányzat nevében kötelezettséget vállalhat a költségvetés keretén belül,
5. a képviselőtestület elé terjeszti az éves költségvetésről szóló beszámolót (zárszámadást)
6. szükség esetén a képviselő-testület elé terjeszti az átmeneti gazdálkodásról szóló rendelet tervezetet
7. az állampolgárok élet-és vagyonbiztonságát veszélyeztető elemi csapás, illetőleg következményeinek az elhárítása érdekében (veszélyhelyzet) a helyi önkormányzat költségvetése körében átmeneti intézkedéseket hozhat, amelyről a képviselő-testület legközelebbi ülésén be kell számolnia
8. címer használatának engedélyezése
9. rendezési terv jóváhagyását megelőző egyeztető tárgyalás lefolytatása,
10. a polgármester dönt mindazon ügyekben melyet a jogszabály hatáskörébe utal, valamint amellyel a képviselő-testület felhatalmazza.